CELEX: 31983D0300
Language: el
Date: 1983-06-08 00:00:00
Title: 83/300/ΕΟΚ: Απόφαση της Επιτροπής της 8ης Ιουνίου 1983 που τροποποιεί την απόφαση 83/138/ΕΟΚ περί ορισμένων προστατευτικών μέτρων κατά της αφρικανικής πανώλης των χοίρων

Avis juridique important

|

31983D0300

83/300/ΕΟΚ: Απόφαση της Επιτροπής της 8ης Ιουνίου 1983 που τροποποιεί την απόφαση 83/138/ΕΟΚ περί ορισμένων προστατευτικών μέτρων κατά της αφρικανικής πανώλης των χοίρων  

Επίσημη Εφημερίδα αριθ. L 160 της 18/06/1983 σ. 0044 - 0045 Ισπανική ειδική έκδοση: Κεφάλαιο 03 τόμος 28 σ. 0058  Πορτογαλική ειδική έκδοση : Κεφάλαιο 03 τόμος 28 σ. 0058 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Ιουνίου 1983  που τροποποιεί την απόφαση 83/138/ΕΟΚ περί ορισμένων προστατευτικών μέτρων κατά της αφρικανικής πανώλης των χοίρων  (83/300/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών ζώων που ανήκουν στα βοοειδή και στα χοιροειδή (1), όπως τροποποιήθηκε τελευταία από την οδηγία 82/893/ΕΟΚ (2), και ιδίως το άρθρο 9,  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 82/893/ΕΟΚ, και ιδίως το άρθρο 8,  την οδηγία 80/215/ΕΟΚ του Συμβουλίου της 22ας Ιανουαρίου 1980 περί προβλημάτων υγειονομικού ελέγχου στον τομέα των ενδοκοινοτικών συναλλαγών προϊόντων με βάση το κρέας (4), όπως τροποποιήθηκε τελευταία από την οδηγία 81/476/ΕΟΚ (5), και ιδίως το άρθρο 7,  Εκτιμώντας:  ότι, συνεπεία της εμφάνισης επιδημίας αφρικανικής πανώλης των χοίρων σε ορισμένα τμήματα της ιταλικής επικράτειας, η Επιτροπή θέσπισε με την απόφαση 83/138/ΕΟΚ (6) ορισμένα μέτρα προστασίας κατά της ασθένειας αυτής·  ότι, από τότε, τα μέτρα που εφαρμόσθηκαν και οι έρευνες σχετικά με την επιδημία στις οποίες προέβησαν οι ιταλικές αρχές σε ένα από τα τμήματα της επικράτειας όπου διαπιστώθηκε η ασθένεια, επιτρέπουν τη σταδιακή καθιέρωση, και ανάλογα με την περιοχή, συναλλαγών για ορισμένες κατηγορίες προϊόντων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 83/138/ΕΟΚ της Επιτροπής τροποποιείται ως εξής:  1. Το άρθρο 1 αντικαθίσταται από το ακόλουθο κείμενο:  «Άρθρο 1  Τα Κράτη μέλη απαγορεύουν την εισαγωγή στην επικράτειά τους:  1. Από την αυτόνομη περιοχή της Σαρδηνίας:  - ζώντων χοίρων,  - νωπών χοιρείων κρεάτων,  - προϊόντων με βάση χοίρεια κρέατα, εκτός από αυτά που έχουν υποστεί τη θεραπεία που αναφέρεται στο άρθρο 4 παράγραφος 1 περίπτωση α) της οδηγίας 80/215/ΕΟΚ.  2. Από την περιοχή του Piemonte, εκτός από τις κοινότητες Cavallerleone, Cavallermaggiore, Racconigi, Murello, Ruffia και Monasterolo di Savigliano της επαρχίας Cuneo:  - ζώντων χοίρων,  - νωπών χοίρειων κρεάτων τα οποία ελήφθησαν από χοίρους άλλους από αυτούς που εσφάγησαν μετά την 1η Ιουνίου 1983,  - προϊόντων με βάση νωπά χοίρεια κρέατα, εκτός από:  α) αυτά που έχουν υποστεί τη θεραπεία που αναφέρεται στο άρθρο 4 παράγραφος 1 περίπτωση α) της οδηγίας 80/215/ΕΟΚ,  β) αυτά των οποίων η ετοιμασία τελείωσε πριν από την 1η Φεβρουαρίου 1983,  γ) αυτά που ετοιμάσθηκαν βάσει κρεάτων από ζώα που έχουν σφαγεί μετά την 1η Ιουνίου 1983.  3. Από τις κοινότητες Cavallerleone, Cavallermaggiore, Racconigi, Murello, Ruffia, και Monasterolo di Savigliano της επαρχίας Cuneo:  - ζώντων χοίρων,  - νωπών χοίρειων κρεάτων τα οποία ελήφθησαν από χοίρους άλλους από αυτούς που εσφάγησαν μετά την 1η Σεπτεμβρίου 1983,  - προϊόντων με βάση νωπά χοίρεια κρέατα, εκτός από:  α) αυτά που υπέστησαν τη θεραπεία η οποία αναφέρεται στο άρθρο 4 παράγραφος 1 περίπτωση α) της οδηγίας 80/215/ΕΟΚ,  β) αυτά των οποίων η προετοιμασία τελείωσε πριν από την 1η Φεβρουαρίου 1983,  γ) αυτά που ετοιμάστηκαν βάσει κρεάτων από ζώα που εσφάγησαν μετά την 1η Σεπτεμβρίου 1983.»  2. Στο άρθρο 2, η ημερομηνία «25 Μαρτίου 1983» που αναφέρεται στα σημεία 1, 2 και 3 αντικαθίσταται από την ημερομηνία «8 Ιουνίου 1983».  Άρθρο 2  Η παρούσα απόφαση τίθεται σε ισχύ από τις 11 Ιουνίου 1983.  Άρθρο 3  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 8 Ιουνίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 378 της 31. 12. 1982, σ. 57.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 47 της 21. 2. 1980, σ. 4.  (5) ΕΕ αριθ. L 186 της 8. 7. 1981, σ. 20.  (6) ΕΕ αριθ. L 93 της 13. 4. 1983, σ. 17.